**SHULE YA UPILI GATITU**

**KISWAHILI KIDATO CHA PILI MUHULA WA TATU 2014**

**SEHEMU A (INSHA)**

1. **Andika resipe ya upishi wa wali ya watu wanne. Ala 10**

**SEHEMU B (ALAMA 20)**

1. **UFAHAMU (AL 20)**

Soma makala yafuatayo, kasha ujibu maswali

**UKIONA VYAELEA JUA VIMEUNDWA**

Ama kwa kweli yakini ,wazee wa ndemi na mathathi hawakutuvisha kilemba cha ukoka waliponena kuwa ‘ukiona vyaelea jua vimeundwa’. Kila tutiapo ozi kitu kizuri maishani,ni shoti tutilie maanani kuwa kuna mtu aliyekishughulikia kwa mapana na marefu.Mambo mazuri hayaji vivi hivi tu ; lazima tuchagae na tufanye kazi kwa idili ya mchwa. Haya basi, ewe mtahini wangu mweledi, toa tandabui machoni upate kuyaona yote niliyo nayo mtimani, yangu nay a kuazima.

Miaka takriban ishirini iliyopita, nilipokuwa bado mwana mkembe hata ubwabwa wa shingo haujanitoka, singewahi kudhani kuwa siku zangu za usoni zingelikuwa vile zilivyo sasa. Ahati yangu ilikuwa hohe hahe na imeadimika kama wali wa daku, au mizizi yam awe ukitaka. Lakini katub hatukukata tama ya kutafuta angaa fulusi haba za kutuwezesha kuvumbua riziki, kwani mwomba hachoki na akichoka kesha pata chambilecho mjakanga.

Wazazi wangu walijaribu kubambanya hela chache walizopata kunipeleka shuleni, miye mwanambee wa familia. Nilichukuliwa fursa hii kama nyota ya jaha iliyoniangukia , mimi si kuganzaganza wala kubananga wasaa kwani wakati ni ghawazi, nao ni tombo la nyati hukamuliwa kwa shida. Mwia si mwia nilikuwa nikiwalaza mababe wa vitabu bila shida yoyote naam,mgaaga naupwa hali wali mkavu.

Kunazo nyakati nilipofukuzwa shuleni kwa kutolipa karo lakini sikuvunjika moyo. Niliendelea kulisukuma gurudumu la elimu kadri na uwezo wangu. Mitihani ikianza kuwa sahali na bahari shwari. Sifa zikaninyeshea kila upande, lakini sikuwa mgema wa kutilia tembo maji.

Mwaka wa dali ukajiri. Mtihani wa mwisho wa shule ya secondary ukawa unabisha hodi. Sikuwa na shaka kuwa ningepita fauka ya kupita, na vivyo hivyo ndivyo ilivyokuwa. Niliibuka kijiti mkoani kama nilivyotarajia. Jina jema hung’aa gizani, waambao waamba. Magazetini nilisomwa na redioni nikasikika. Nikawa na hakika ja mauti kuwa siku zangu za usoni zitanyooka twaa!

Taburi ya abu na nyemi riboribo za nyoko hakika zingeweza kulinganishwa na za tasa walioburudi auldi tipwatipa wenye siha nzuri na wajihi jamali. Juhudi zao za duduvule zilikuwa zimezaa matunda.lo! Hayawi huwa, na mambo ni kangaja huenda yakaja.

Nilikuweza kuitwa katika chuo kikuu marekani ambako masomo yangu yalikuwa yamegharamiwa. Katu sikulegeza kamba. Bidii ilikuwa ile ile ya mchwa; kujenga kichuguu kwa mate. Nikawanda na kunawari pasi mipaka yoyote ile. Wahenga walihengua kuwa nia ikiwa moja, kilicho mbali pia huja.

Punde tu nilipohitimu masomo yangu niliajiriwa na kaampuni moja maaarafu jijini Nairobi. Ngwenye zikawa tamathali ya mchanga baharini au nyota angani katika usiku uso mawingu. Kijitumbo kawa tumbo; kijipipa kawa kiriba. Nikawajegea wazazi wangu kasri lakifahari na kuwanunulia magari mawili. Mja kwa upande mwingine nikapata jiko ninayemhusudu mithili ya mboni ya jicho langu na hivi sasa tunao watoto wawili warembo mfano wa hurulaini wa peponi.

Kwa mujibu wa bidii yangu maishani nilifaulu kuyageuza maisha yangu kabisa na sasa nianishi aushi ya kustarehe na kusabarehe. Ninamshukuru Dayani kwa kunipa wazazi walionipa motisha wakati wote ndiposa mambo yakaniendea shwari. Isingelikuwa kuchagaa kwangu nisingelikuwa vile nilivyo leo. Waama, ukiona vyaelea, jua vimeundwa.

**MASWALI**

a) Toa methali nyingine inaweza kutumiwa kama kichwa cha makala haya. Ala 2

b) Taja mbinu za lugha zilizotumika katika sentensi hizi 2)

1. Mtihani wa mwisho wa shule ya secondary ukawa unabisha hodi. Ala 2
2. Nikawa na hakika ya mauti kuwa siku zangu za usoni zitanyooka twa! Ala 2

c. mwandishi alijitahidi masomoni eleza umuhimu wa kutia bidii katika masomo yake. (ala 4)

d) Nini maana ya (ala 3)

1. Kupata jiko
2. Dayani
3. hurulaini

f . Thibitisha kwa maelezo mafupi ukweli wa methali ‘kilicho mbali huja’ ukirejelea makala haya. (ala 4)

g. Toa methali zingine nne zilizotumika katika makala haya. Al 4

**SEHEMU C (ALAMA 40)**

1. **Matumizi ya lugha**
2. Taja sauti mbili za Kiswahili ambazo ni viyeyusho ala 2
3. Ainisha kitenzi kifuatacho ala 4

Nitamchagulia

1. Tambua nomino katika sentensi zifuatazo kasha ueleze ni vya aina gani.

Genge la wezi lilipatikana mjini Nairobi ala 2

Marashi ya Nekesa ni ya kupendeza. Ala 2

1. Tunga sentensi ukitumia huyu kama; ala 4

Kiwakilishi

Kivumishi

1. Changanua sentensi ifuatayo. Ala 4

Wanafunzi watundu walipelekwa mahakamani jana jioni.

1. Andika kinyume cha sentensi ifuatayo. Ala 2

Mwanafunzi mbaya alipangua vitabu.

1. Andika wingi wa sentensi ifuatayo . al 2

Manukato ya msichana huyu yananukia.

1. Nyambua vitenzi vifuatavyo katika hali ya kutendeka na kutenduka. Ala 4

Chimba ------------------------ -----------------------------

Kuja ……………………………… ………………………………….

1. Andika ukubwa wa sentensi zifuatazo. Ala 4

Mtoto mrefu aliumwa na mbwa

Mti wa mwalimu umevunjika.

1. Tegua vitendawili vifuatavyo ala 4

Kiti cha mfalme hakikaliki……………………………………………………..

Akutazama lakini hakuoni …………………………………………………….

1. Tunga sentensi ukitumia jozi zifuatazo za maneno ala 6

Mkuu – mguu

Shoka – choka

Simba – chimba

**SEHEMU D**

1. **Isimu jamii alama 10**

-----------siku ni ya leo ------- kuna shati …… kofia ……mifuko …..nguo maridadi maridadi shati ni mia ………kofia ni fifty bob …….kwa bei rahisi ……..soksi ni ten bob ……… karibia ujichukulie kwa bei rahisi ………siku ni ya leo…………..

1. Sajihi hii ni ya wapi ala 2
2. Eleza sifa 4 za sajihi hii ala 8